laion/Wikipedia-Exotic huggingface dataset:
ישי רוזיליו

ישי רוזיליו הוא קצין בצה"ל בדרגת אלוף-משנה, המפקד כיום על קורס פו"ם אלון, למפקדים הלוחמים במסגרת המכללה הבין-זרועית לפיקוד ולמטה. בתפקידיו הקודמים שימש מפקד חטיבת יהודה, מפקד גדס"ר צנחנים וקצין אג"ם של אוגדת איו"ש. רוזיליו למד בישיבת נחלים ובישיבת הר ברכה כשנתיים, ובמכללת הרצוג, שם סיים תואר שני בחינוך, התגייס לצה"ל והתנדב לצנחנים. הוא עבר מסלול הכשרה כלוחם, קורס מ"כים חי"ר וקורס קציני חי"ר. בהמשך מונה למפקד פלוגת החוד בגדוד 101. לאחר סיום תפקידו נקרא לשוב ולפקד על הפלוגה בעקבות פציעת מפקד הפלוגה במבצע עופרת יצוקה. בהמשך כיהן כסגן מפקד יחידת מגלן, מפקד בית הספר להכשרות של גדס"ר הצנחנים וקצין אג"ם של חטיבת הצנחנים. ב-6 ביולי 2017 הועלה לדרגת סא"ל ומונה למפקד גדס"ר צנחנים. בעקבות מותו של רב"ט אביתר יוספי במהלך אימון ניווט הדיח הרמטכ"ל אביב כוכבי את רוזיליו וביטל את מינויו המתוכנן לסגן מפקד חטיבת הצנחנים. בנוסף הורשע רוזיליו באי קיום הוראות המחייבות בצבא ונידון למאסר על תנאי. בין השנים 2020–2022 שירת כקצין אג"ם של אוגדת איו"ש. ב-2022 הועלה לדרגת אל"ם ומונה למפקד חטיבת יהודה. במרץ 2024 פורסם כי הוא ימונה למפקד המכללה הבין-זרועית לפיקוד ולמטה "אלון". ביולי 2024 נרשמה לו הערה פיקודית על ידי מפקד פיקוד המרכז, אבי בלוט, לאחר שאישר עבודות בנייה במערת המכפלה בניגוד לנהלים. ב-1 באוגוסט 2024 סיים את שירותו כמפקד חטיבת יהודה. נשוי ואב לשבעה, מתגורר בדולב. מדיה וקבצים בנושא ישי רוזיליו בוויקישיתוף כל הכתבות על ישי רוזיליו, באתר ערוץ 7 אסון נחל חילזון: מאסר על תנאי למג"ד, הורדה בדרגה למפקד הפלוגה, באתר ישראל היום, 11 במרץ 2020; איתי בלומנטל, אחרי שנענש בשל מחדל נחל חילזון: מפקד גדס"ר צנחנים ישי רוזיליו קודם למח"ט, באתר כאן – תאגיד השידור הישראלי, 22 בנובמבר 2021 קובי פינקלר, מח"ט יהודה הנכנס אל"מ ישי רוזיליו: קבלת הפיקוד למרגלות מערת המכפלה מרגשת, הנני העני ממעש, באתר ערוץ 7, 2 ביוני 2022 https://IDFANC.activetrail.biz/ANC0403202472497924547, idfanc.activetrail.biz (באנגלית) יניב קובוביץ, מח"ט יהודה אישר למתנחלים לבצע עבודות במערת המכפלה, והסתיר זאת ממפקדיו, באתר הארץ, 1 באוגוסט 2024 חזקי ברוך, מח"ט יהודה היוצא ישי רוזיליו: "אנשי ההתיישבות, אתם מלח הארץ", באתר ערוץ 7, 1 באוגוסט 2024
אקס אם סייבר

אקס אם סייבר בע"מ (באנגלית: XM Cyber) היא חברת תוכנה ישראלית העוסקת בהגנת סייבר. החברה נוסדה באפריל 2016 על ידי תמיר פרדו (נשיא החברה), נעם ארז (מנכ"ל), בועז גורודיסקי (CTO) ושאול שני. מטה החברה שוכן בהרצליה, ולה משרדים בדאלאס, בלונדון ובמינכן. מוצר החברה מבצע סימולציה של תוקף והלקוח יכול לראות כיצד פועלות ההגנות של המערכת שלו. בדרך זו מאתר המוצר חולשות אבטחה שמצריכות תיקון. מוצר החברה פועל בענן AWS של אמזון, ובפיתוח נמצאים מוצרים דומים לסביבת Microsoft Azure ו-GCP של גוגל. בגיוס ראשוני גייסה החברה עשרה מיליון דולר מ-Swarth Group (אנ') שבשליטת שאול שני. בנובמבר 2018 גייסה החברה 22 מיליון דולר. ביולי 2020 גייסה החברה 17 מיליון דולר. בנובמבר 2021 נמכרו מרבית מניות החברה לקונצרן הקמעונאות הגרמני קבוצת שוורץ (אנ') תמורת 700 מיליון דולר. החברה הרוכשת פועלת גם במתן שירותי מחשוב ענן, והחברה הנרכשת תספק לפעילות זו את שירותי הגנת הסייבר. אתר האינטרנט הרשמי של אקס אם סייבר (באנגלית) אקס אם סייבר, ברשת החברתית פייסבוק אקס אם סייבר, ברשת החברתית אקס (טוויטר) אקס אם סייבר, ברשת החברתית אינסטגרם אקס אם סייבר, ברשת החברתית LinkedIn אקס אם סייבר, סרטונים בערוץ היוטיוב (באנגלית) אסף גלעד, ‏XM Cyber של תמיר פרדו ושאול שני נמכרת ב-700 מיליון דולר, באתר גלובס, 22 בנובמבר 2021 גולן חזני, כלכליסט-טקאקזיט ליוצאי המוסד: XM Cyber נמכרת ב-700 מיליון דולר, באתר כלכליסט, 22 בנובמבר 2021 ג'ון בן-זקן, ‏XM Cyber הישראלית גייסה 17 מיליון דולר, באתר "אנשים ומחשבים", 9 ביולי 2020 רלי כהן, ‏XM Cyber שהוקמה על ידי ראש המוסד לשעבר תמיר פרדו גייסה 22 מיליון דולר, באתר "אנשים ומחשבים", 13 בנובמבר 2018
הוגו פלקי

הוגו פלקי (במקור פיכסל-Füchsl, בהונגרית: Feleky Hugó; לובשבריני, 14 במרץ 1861 – בודפשט, 20 באוגוסט 1932) היה רופא יהודי-הונגרי, אורולוג, פרופסור באוניברסיטה, אביו של הסופר והעיתונאי גזה פלקי ואחיהם של עורך הדין בלה פלקי והרופא והמשורר שאנדור פלקי. הוגו פיכסל נולד במשפחה יהודית כבנם של מיקשה פלקי (פיכסל), רופא ושל אנה ברון. הוא קיבל את תואר דוקטור לרפואה ב-1885. בשנת 1898 הוסמך כפרופסור חבר לפתולוגיה ולרפואה של הפרעות באיברי המין ובדרכי השתן של גברים. הוא היה הרופא הראשי של המחלקה האורולוגית של הפוליקליניקה בבודפשט. כדי להילחם במחלות מין, הקים את עמותת טליה (Teleia Egyesület), שבה מילא את תפקידי הרופא הראשי. בשנת 1903 הפך ליושב ראש המחלקה האורולוגית של ההסתדרות הרפואית ההונגרית ושנתיים לאחר מכן חבר מיוחד במועצה הלאומית לבריאות הציבור (Országos Közegészségügyi Tanács). בשנת 1910, קיבל תואר אצולה הונגרית עם הקידומת "מאדיארפלקי" לשמו. הוא היה העורך של כתב העת "אורולוגיה". מאמריו הופיעו בכתבי עת רבים בהונגריה ומחוצה לה. אשתו הייתה אירמה קוהן (הגרסה ההונגרית לכהן) (1864–1942), בתם של וילמוש קוהן ושל אנה פיקלר. בתחום הפתולוגיה והפיזיולוגיה של מחלות בלנוריאה של איברי המין והשתן ומחלות קשורות (בודפשט, 1890) Klinik der Blasenkrankheiten (1896) על הטיפול בבדלקת השופכה בזיבה ורתריטיס (1912) אבחון וטיפול ארתרוסקופי במחלות השופכה (בודפשט, 1916) סימנים מיקרוסקופיים וטיפול במחלות השופכה (1917) יוז'ף סיניאי: חייהם ויצירותיהם של סופרים הונגרים. בודפשט, 1891-1914. אנדראש גרגיי: לקסיקון של רופאים יהודים הונגרים מפורסמים. בודפשט, מכבי, 2001. ז'וז'אנה אגנש ברני: בודפשט והבנייה החופשית. בודפשט, 2005. מדיה וקבצים בנושא הוגו פלקי בוויקישיתוף לקסיקון ביוגרפי הונגרי I-II. עורך ראשי. אגנש קניירש. בודפשט, 1967–1969. לקסיקון יהודי הונגרי. 1929. עורך פטר אויווארי. גישה מקוונת Az engedélyt tartalmazó BM rendelet száma/évszáma: 17967/1878. Forrás: Névváltoztatási kimutatások 1878. év 1. oldal 26. sor "Születési bejegyzése a lovasberényi izraelita hitközség születési akv. 1144/1861. folyószáma alatt". "Feleki Hugóné halotti bejegyzése a Budapest VI. kerületi polgári halotti akv. 433/1942. folyószáma alatt".
עידו סעד

עידו סעד (נולד בשנת 1982) הוא קצין בצה"ל בדרגת אלוף-משנה, המשרת כקצין אג"ם של מפקדת העומק. בין תפקידיו הקודמים שימש כמפקד חטיבת פארן, מפקד בא"ח הגנת הגבולות, מפקד גדוד קרקל וסגן מפקד החטיבה הצפונית ברצועת עזה. סעד נולד וגדל במושב יתד. התגייס לצה"ל בשנת 2001, ושובץ בחטיבת הנח"ל. עבר מסלול הכשרה כלוחם, קורס מ"כים חי"ר וקורס קציני חי"ר. בהמשך מונה לסגן מפקד גדוד 932 בין השאר במהלך מבצע שובו אחים ומבצע צוק איתן. בשנת 2016 הועלה לדרגת סא"ל ומונה לסגן מפקד החטיבה הצפונית ברצועת עזה, תפקיד בו שימש עד שנת 2017. בהמשך מונה למפקד גדוד קרקל בין השנים 2017–2019. לאחר מכן מונה למפקד בא"ח הגנת הגבולות בין השנים 2019–2021. בשנת 2021 שירת כקצין אג"ם של עוצבת אדום. ב-2 בינואר 2022 הועלה לדרגת אל"ם ומונה למפקד חטיבת פארן. בעקבות פיגוע הירי בגבול ישראל–מצרים שאירע בגזרת אחריותו ביוני 2023, החליט הרמטכ"ל רב-אלוף הרצי הלוי על הדחתו והעברתו לתפקיד אחר בצה"ל. ההדחה נומקה בכך שהוא נושא ב"אחריות הכוללת על האירוע, על הנורמות הלקויות ועל הכשלים המערכתיים שנמצאו בתחקיר האירוע, מבלי שנתן להם מענה". ב-3 באוגוסט 2023 מונה לקצין אג"ם מפקדת העומק. בבוקר מתקפת הפתע על ישראל נקלע לאירוע חדירת מחבלים בעודו רוכב על אופניו. מאותה עת ועד ערבו של היום, עסק בחילוץ אזרחים ובלחימה במחבלים בהם נתקל. סעד נשוי לשרית ואב לארבעה. מתגורר ביתד. בעל תואר ראשון בממשל ופוליטיקה ותואר שני במנהל עסקים. מדיה וקבצים בנושא עידו סעד בוויקישיתוף חוד המח"ט, באתר N12 מתן צורי, שני חברי הילדות החליפו ביניהם תפקידים בכירים בצבא: "כל מה שינקנו יחד התנקז לרגע המרגש הזה", באתר ynet, 30 בנובמבר 2021 יואב זיתון, הפיגוע בגבול מצרים - ושורת המחדלים: המח"ט יודח, נזיפות לקצינים בכירים, באתר ynet, 13 ביוני 2023 לי אברמוביץ', ‏"זו מלחמה על נוף ילדותי": המח"ט שהודח - ונלחם על ביתו שבעוטף עזה ב-7 באוקטובר, באתר ‏מאקו‏, 31 בדצמבר 2023 לירן תמרי, לירן לוי, קורין אלבז-אלוש, "נסענו קילומטרים בשטח בין גופות" | סיפורי גבורה מקרבות ה-7 באוקטובר, באתר ynet, 13 באוקטובר 2023 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
שרון בק

שרון מריה רבקה בק (בגרמנית: Sharon Maria Rebecca Beck; נולדה ב-22 במרץ 1995) היא כדורגלנית ישראלית-גרמנייה, המשחקת כמגנה וכקשרית בורדר ברמן בבונדסליגה הגרמנית ובנבחרת ישראל. בק נולדה בגרמניה לאב יהודי שעלה לישראל, אך ירד בחזרה לגרמניה והקים שם משפחה. מגיל צעיר שיחקה כדורגל והוריה שלחו אותה לשחק בקבוצות של בנים עד גיל מאוחר. את הקריירה המקצוענית החלה בשנת 2011 בבונדסליגה הגרמנית בקבוצת אסן, בהמשך שיחקה בקבוצות גרמניות נוספות כגון באייר לברקוזן, הופנהיים, ופרייבורג. החל משנת 2020 שיחקה בק בפ.צ. קלן בבונדסליגה הגרמנית. עם סיום עונת 2023/24 חתמה בק בקבוצת ורדר ברמן מהבונדסליגה הגרמנית. בגיל 16 זומנה לנבחרת גרמניה עד גיל 17 ובשנת 2012 לקחה חלק בזכיית הנבחרת הזו באליפות אירופה. בשנת 2018 זומנה לסגל נבחרת גרמניה לקראת טורניר גביע בינלאומי אך לא שותפה במשחקים. ב-2018 זומנה לסגל נבחרת ישראל הבוגרת, וערכה את הופעת הבכורה שלה נגד נבחרת ספרד ומאז שייכת לסגל נבחרת הנשים הישראלית, ומשתתפת בקמפיינים השונים, אף כסגנית-קפטנית. במהלך קמפיין ליגת האומות ב-2023 כבשה 9 שערים ב-4 משחקים וסיימה את הקמפיין כמלכת השערים של המפעל. מדיה וקבצים בנושא שרון בק בוויקישיתוף שרון בק, באתר ההתאחדות לכדורגל בישראל שרון בק, באתר Soccerdonna (בגרמנית) שרון בק, באתר Soccerway שרון בק, באתר WorldFootball.net שרון בק, באתר FootballDatabase.eu מיקי שורץ, עבודת שורשים: השחקנית שעברה מנבחרת גרמניה לישראל, באתר ynet, 22 בנובמבר 2021 ליאור ברטל, ‏מוקדמות מונדיאל נשים: נבחרת ישראל הפסידה 2:0 לנבחרתה של ספרד, באתר דבר העובדים בארץ ישראל, 8 ביוני 2018 ‏נקודות ראשונות במוקדמות: נבחרת הנשים ניצחה 0:1 את טורקיה, באתר ספורט1, 12 באפריל 2022 UEFA.com, Player stats | UEFA Women's Nations League, UEFA.com (באנגלית)
יצחק אלפסי (קצין)

יצחק (איציק) אלפסי הוא קצין בצה"ל בדרגת אלוף-משנה, מפקד מגמת אוגדות בפיקוד ההכשרות והאימונים. קודם לכן שירת כמפקד עוצבת ראם, מפקד גדוד 46 וסגן מפקד חטיבה 401. אלפסי התגייס לצה"ל ועבר מסלול הכשרה כלוחם, קורס מפקדי טנקים וקורס קציני שריון. לאחר מכן מונה למפקד מחלקה בפלוגה ג' בגדוד 46 סגן מפקד פלוגה ג' במלחמת לבנון השנייה ומפקד פלוגה ב' בגדוד 46. בשנת 2017 הועלה לדרגת סא"ל ומונה למפקד גדוד 46 וכיהן בתפקיד עד שנת 2019. בהמשך מונה לסגן מפקד חטיבה 401. באוגוסט 2022 הועלה לדרגת אל"ם ומונה למפקד עוצבת ראם, ופיקד על החטיבה במהלך מלחמת חרבות ברזל. ב-18 במרץ 2024 פורסם שימונה למפקד מגמת אוגדות בפיקוד ההכשרות והאימונים. מדיה וקבצים בנושא יצחק אלפסי בוויקישיתוף טקס חילופי מח"טים, באתר Facebook ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
מסלול מרוצים ערד

מסלול מרוצים ערד הוא מסלול למרוצי מכוניות בפאתי העיר ערד, אשר נחנך בשנת 2017. לאחר אישור חוק הספורט המוטורי והקמת הרשות לנהיגה ספורטיבית, התבצע מרכז מטעם משרד התרבות והספורט בעבור הקמת מסלול מרוצים חדש, ואשר בו זכתה העיר ערד. העבודות התחילו בחודש פברואר 2017 לאחר אישור התוכניות - מסלול באורך 1.6 קילומטרים עם רוחב כביש של 10 מטרים. המסלול נחנך ב-5 באפריל 2018 על ידי ראש עיריית ערד ניסן בן חמו. בשבוע פתיחת המסלול התקיימו מרוצים מסוגים שונים: מרוץ זמן מטרה (ספורט מוטורי) (אנ') קארטינג דריפט אופנועי סופרבייק וסופרמוטו ראלי ראליקרוס (אנ') מדיה וקבצים בנושא מסלול מרוצים ערד בוויקישיתוף מסלול מרוצים ערד, ברשת החברתית פייסבוק ניר בן טובים‏, מסלול מירוצים רשמי וראשון בישראל - בערד, באתר וואלה, 31 בדצמבר 2014 איל אורם, החלו העבודות להקמת מסלול מרוצים בערד, באתר אוטו, ‏פברואר 2017 מערכת אוטו, המסלול בערד ייחנך באירוע חגיגי בפסח, באתר אוטו, ‏18.03.2018
מיקי שרביט

מיכאל (מיקי) שרביט (נולד ב-24 באוקטובר 1983) הוא קצין בצה"ל בדרגת אלוף-משנה המשמש מפקד המרכז לאימונים באש (מא"ש) במרכז הלאומי לאימונים ביבשה, בין השנים 2022–2024 פיקד על חטיבת קרייתי. קודם לכן שימש מפקד גדוד 71 ומפקד גדוד 198. שרביט התגייס לצה"ל ועבר מסלול הכשרה כלוחם, קורס מפקדי טנקים וקורס קציני שריון. בהמשך מונה לסגן מפקד פלוגה בזמן מלחמת לבנון השנייה. לאחר מכן מונה למפקד פלוגה והוביל אותה במבצע עופרת יצוקה. במהלך הלחימה נפצע קל. לאחר מכן מונה לקצין אג"ם של גדוד 71. בשנת 2017 הועלה לדרגת סא"ל ומונה למפקד גדוד 198 לאחר מכן מונה למפקד גדוד 71 בין השנים 2018–2020. בין השנים 2020–2022 שימש כראש ענף היבשה באגף התכנון. ב-2022 הועלה לדרגת אל"ם ומונה למפקד חטיבת קרייתי. במקביל כיהן כשנה כראש המטה של אוגדה 146 וסיים את תפקידו כראש מטה אוגדה 146 ב-2023. במלחמת חרבות ברזל פיקד על צק"ח קרייתי שלחמה בגזרת ח'אן יונס תחת עוצבת האש. ב-8 באוגוסט 2024 סיים את תפקידו. החל את תפקידו כמפקד המרכז לאימונים באש (מא"ש) בראשית חודש ספטמבר 2024. שרביט נשוי, בעל תואר ראשון בהנדסת תעשייה וניהול ותואר שני במנהל עסקים. מדיה וקבצים בנושא מיקי שרביט בוויקישיתוף חנן גרינברג, קצין בעזה: "מחבלים קופצים מתוך האדמה", באתר ynet, 13 בינואר 2009 שי לוי, ‏"אנו מתאמנים מול זירה צפונית ודרומית, צריכים לדעת להתמודד עם אויבים שונים", באתר ‏מאקו‏, 15 בנובמבר 2019 מפקד חטיבה 4, אלוף משנה מיקי שרביט, על הלחימה ברצועת עזה, סרטון בערוץ "חדשות NWS", באתר יוטיוב (אורך: 00:42) ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
סאם מקארתי

סאם מקארתי (באנגלית: Sam McCarthy; נולד ב-15 במרץ 2002) הוא שחקן אמריקאי. מקארתי נולד ב-15 במרץ 2002 בניו יורק סיטי, לקרול שניידר ולשחקן אנדרו מקארתי. מקארתי סיים את בית הספר המקצועי לילדים בניו יורק בשנת 2020. בשנת 2016, מקארתי ערך את הופעת הבכורה שלו במשחק בסדרת הדרמה "המשפחה". בהמשך הופיע מקארתי במגוון סדרות טלוויזיה, כולל סדרת הקומדיה "המופע של ג'ף גפיגן", "הרשימה השחורה" וסדרת הדרמה "קונדור". מקארתי ערך את הופעת הבכורה שלו בסרט העלילתי בדרמת הנעורים "All These Small Moments", שהוקרן בבכורה בפסטיבל הסרטים טרייבקה באפריל 2018. משנת 2019 עד 2022 שיחק בסדרת הקומדיה השחורה של נטפליקס "בשבילי אתם מתים" בתפקיד צ'רלי הארדינג, בנה של הדמות הראשית (כריסטינה אפלגייט). סאם מקארתי, במסד הנתונים הקולנועיים IMDb (באנגלית) Merchant, Travis (18 בינואר 2019). "Staying in the present: Brendan Meyer and Sam McCarthy on All These Small Moments". Filmint. נבדק ב-4 במאי 2019. {{cite web}}: (עזרה) "'All These Small Moments' Review". The Hollywood Reporter. 25 באפריל 2018. נבדק ב-27 במאי 2020. {{cite web}}: (עזרה) Anya Stanley, Dead To Me Season 3 Has Had To Pause Production Due To Positive Covid Tests, SlashFilm, ‏3 בנובמבר 2021
בקלצה

בקלצה (בהונגרית: Bekölce) הוא כפר במחוז הווש בצפון מזרח הונגריה. עד לשואה הייתה בו קהילה יהודית. כמו יישובים רבים באירופה גם בבקלצה מספר התושבים נמצא בירידה. כך, בשנת 1990 חיו בכפר 895 תושבים ובשנת 2023 רק 621 תושבים. האזור מיושב מסביבות המאה ה-14 ומאז הוא מיושב לסירוגין. שמו הוזכר לראשונה בתעודות מסביבות שנת 1300. יהודים חיו בקלצה בסוף המאה ה-18 ובתחילת המאה ה-19. בשנת 1944 נרצחו יהודים מהכפר בשואת יהודי הונגריה. מדיה וקבצים בנושא בקלצה בוויקישיתוף אתר האינטרנט הרשמי של בקלצה נתוני הכפר באתר הלמ"ס ההונגרי תיעוד יהודי בקלצה שנרצחו בשואה מפקדי האוכלוסין של יהודי הונגריה, 1993
ביקסנטמארטון

ביקסנטמארטון (בהונגרית: Bükkszentmárton) הוא כפר קטן במחוז הווש בצפון מזרח הונגריה. עד לשואה הייתה בו קהילה יהודית קטנה. עד שנת 1949 נקרא הכפר בורשודסנטמארטון (Borsodszentmárton). כמו יישובים רבים באירופה גם בביקסנטמארטון מספר התושבים נמצא בירידה. כך, בשנת 1990 חיו בכפר 393 תושבים ובשנת 2023 רק 306 תושבים. יהודים חיו בביקסנטמארטון (אז בורשודסנטמארטון) במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה. מדיה וקבצים בנושא ביקסנטמארטון בוויקישיתוף אתר האינטרנט הרשמי של ביקסנטמארטון נתוני הכפר באתר הלמ"ס ההונגרי תיעוד יהודי ביקסנטמארטון שנרצחו בשואה מפקדי האוכלוסין של יהודי הונגריה, 1993
מיקופלווה

מיקופלווה (בהונגרית: Mikófalva) הוא כפר במחוז הווש בצפון מזרח הונגריה. עד לשואה הייתה בו קהילה יהודית. כמו יישובים רבים באירופה גם במיקופלווה מספר התושבים נמצא בירידה. כך, בשנת 1990 חיו בכפר 856 תושבים ובשנת 2023 רק 648 תושבים. האזור מיושב מסביבות המאה ה-13 ומאז הוא מיושב לסירוגין. יהודים חיו במיקופלווה במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה. מדיה וקבצים בנושא מיקופלווה בוויקישיתוף אתר האינטרנט הרשמי של מיקופלווה (בהונגרית) נתוני הכפר באתר הלמ"ס ההונגרי תיעוד יהודי מיקופלווה שנרצחו בשואה מפקדי האוכלוסין של יהודי הונגריה, 1993
דומיטרו טודוסה

דומיטרו טודוסה (ברומנית: Dumitru Tudose;‏ 28 ביולי 1889 – ?) היה גנרל בצבא רומניה, שלקח חלק במלחמת העולם השנייה בחזית מזרח אירופה. טודוסה סיים את בית הספר לקצינים ב-1911. ב-10 במאי 1929 הועלה לדרגת לוננו קולונל. ב-16 באוקטובר 1935 הועלה לדרגת קולונל. במבצע מינכן לחם במסגרת הארמייה הרביעית ולאחר כיבוש קישינב היה המפקד הצבאי של העיר מטעם הארמייה. במפגש בין מפקד האינזצקומנדו 11a הגרמני, פאול צאפּ, ובין הקולונל הרומני דומיטרו טודוסה, הוחלט להקים את גטו קישינב, שבו ירוכזו יהודי העיר. ב-24 בינואר 1942 הועלה לדרגת בריגדיר גנרל. ב-25 במאי 1945 שוחרר מהצבא ולמחרת נעצר. ב-1 באוגוסט 1949 נידון ל-20 שנות מאסר וב-24 באוקטובר 1955 שוחרר וב-1966 טוהר שמו.. תולדות השואה - רומניה, כרך א', עמוד 628 Generals from Romania (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
Love & Hate

Love & Hate (בעברית: אהבה & שנאה) הוא אלבום האולפן הראשון של הזמרת הדרום קוריאנית היולין, החברה בלהקת הבנות סיסטאר. האלבום יצא ב-26 בנובמבר 2013 והגיע למקום ה-5 במצעד האלבומים הקוריאני של Gaon. ב-20 בנובמבר 2013, חשפה היולין את רשימת הרצועות לאלבום הסולו הראשון שלה. האלבום הורכב מ-10 רצועות בסך הכל, שהופק, בין היתר, על ידי Brave Brothers, דאבל סיידקיק וקים דו הון. באלבום, שיתפה הזמרת פעולה עם אמנים שונים, בהם מאד קלאון, Dok2, וזיקו, חבר בלהקה Block B. היולין הוציאה שני סינגלים מתוך האלבום, "Lonely" ו-"One Way Love". האלבום יצא ב-26 בנובמבר 2013, והגיע למקום החמישי במצעד האלבומים הקוריאני של Gaon. ב-26 בנובמבר, ערכה היולין הופעה לרגל יציאת האלבום, בהיכל האמנות אילצ'י שבסיאול. בסינגל הראשון, "Lonely", שרה היולין בקול לוחש. זהו שיר רטרו-פופ בריטי שהופק על פסנתר וגיטרה אקוסטית, על ידי רים דה הון. בקליפ הנלווה לשיר, חוקרת הזמרת את רחובות העיר לונדון. הקליפ והסינגל הדיגיטלי פורסמו ב-25 בנובמבר 2013, יום לפני צאת האלבום. השיר הגיע למקום ה-4 במצעד הסינגלים הדיגיטליים של Gaon, ולמקום ה-5 במצעד הקיי-פופ הוט 100 של בילבורד. הסינגל השני, "One Way Love", הוא שיר R&B והיפ-הופ עם "נגיעה של קצב טנגו", שהופק על ידי Brave Brothers. השיר הגיע למקום הראשון במצעד הסינגלים הדיגיטליים של Gaon, ובקיי-פופ הוט 100. ב-26 בנובמבר, ערכה היולין הופעה לרגל יציאת האלבום, בהיכל האמנות אילצ'י שבסיאול. בהופעה, ביצעה הזמרת שירים מתוך האלבום, וכן מספר שירים של סיסטאר עם חברותיה ללהקה. מידע על האלבום Love & Hate באתר MusicBrainz "2013년 49주차 Album Chart". Gaon Chart (בקוריאנית). Korea Music Content Industry Association. אורכב מ-המקור ב-15 באוקטובר 2014. נבדק ב-23 בנובמבר 2021. {{cite web}}: (עזרה) 26, an0ya November; 2013 (26 בנובמבר 2013). "Hyorin "All-Kills" Music Charts with "One Way Love"". soompi.com. ארכיון מ-25 בדצמבר 2017. נבדק ב-23 בנובמבר 2021. {{cite web}}: (עזרה)תחזוקה - ציטוט: numeric names: authors list (link) "Hyorin unveils tracklist for upcoming solo album 'LOVE & HATE'". allkpop.com. ארכיון מ-20 במרץ 2020. נבדק ב-23 בנובמבר 2021. {{cite web}}: (עזרה) "SISTAR's Hyorin sings about being 'Lonely' in new MV!". allkpop.com. ארכיון מ-8 בינואר 2018. נבדק ב-23 בנובמבר 2021. {{cite web}}: (עזרה) "2013년 49주차 Digital Chart". Gaon. אורכב מ-המקור ב-8 בפברואר 2015. נבדק ב-23 בנובמבר 2021. {{cite web}}: (עזרה) "씨스타 효린 솔로가수 데뷔..가요계 지각변동". naver.com. ארכיון מ-2 בדצמבר 2013. נבדק ב-23 בנובמבר 2021. {{cite web}}: (עזרה) "[Mnet Special] HyoLyns Love Hate – Mnet Special – Mwave". mwave.interest.me. אורכב מ-המקור ב-4 בדצמבר 2013. נבדק ב-23 בנובמבר 2021. {{cite web}}: (עזרה) "2013년 11월 Album Chart". Gaon Chart (בקוריאנית). Korea Music Content Industry Association. אורכב מ-המקור ב-26 באוגוסט 2014. נבדק ב-23 בנובמבר 2021. {{cite web}}: (עזרה) "2013년 Album Chart". Gaon Chart (בקוריאנית). Korea Music Content Industry Association. אורכב מ-המקור ב-23 ביולי 2014. נבדק ב-23 בנובמבר 2021. {{cite web}}: (עזרה) "2013년 12월 Album Chart". Gaon Chart (בקוריאנית). Korea Music Content Industry Association. אורכב מ-המקור ב-2014-10-12. נבדק ב-23 בנובמבר 2021. {{cite web}}: (עזרה) "2014년 1월 Album Chart". Gaon Chart (בקוריאנית). Korea Music Content Industry Association. אורכב מ-המקור ב-2014-10-14. נבדק ב-23 בנובמבר 2021. {{cite web}}: (עזרה)
דרימר

האם התכוונתם ל... דולפי דרימר – מהנדס רומני משה דרימר – חייל ישראלי מעוטר בעיטור הגבורה שלמה דרימר – רב ופוסק הלכה, מגדולי רבני יהדות גליציה דרימר (אלבום) – אלבום של הזמר הגרמני מיכאל שולטה דרים
Love Adventure

Love Adventure (בעברית: הרפתקת אהבה) הוא אלבום הסינגל השני של להקת הבנות הדרום קוריאנית צ'רי בולט. האלבום יצא לאור דיגיטלית ופיזית ב-22 במאי 2019, על ידי חברת התקליטים FNC אנטרטיינמנט, והוא כולל שלוש רצועות, בהן הסינגל המוביל "Really Really". האלבום היה ההוצאה האחרונה בה השתתפו חברות הלהקה מירה, קוקורו ולינלין, בטרם עזבו את הלהקה, ב-13 בדצמבר 2019. ב-9 במאי, נחשף כי הלהקה תוציא את אלבום הסינגל השני שלהן, Love Adventure, ב-22 במאי, ומתוכו עתיד לצאת הסינגל "Really Really". בין ה-13 ל-17 במאי פורסמו תמונות קונספט של כל אחד מחברות הלהקה. ב-18 במאי פורסם טיזר לווידאו קליפ של "Really Really". הקליפ המלא פורסם ב-22 במאי, יחד עם הסינגל. ב-22 במאי, ערכה הלהקה הופעה חיה ב-YES24 לייב הול שבגוונגג'ין-גו, סיאול, בה ביצעו את הסינגל "Really Really", וכן את השיר "Ping Pong". הלהקה החלה לקדם את הסינגל "Really Really" ב-23 במאי. הן ביצעו לראשונה את השיר ב-M Countdown של Mnet, ולאחר מכן הופיעו ב-"Music Bank" של KBS, ב-"Show! Music Core" של MBC וב-"Inkigayo" של SBS. "Let's Play Cherry Bullet". Twitter. FNC אנטרטיינמנט. 21 במאי 2019. נבדק ב-23 בנובמבר 2021. {{cite web}}: (עזרה) "FNC 측 "체리블렛 미래-코코로-린린과 계약해지, 7인조 재편"(공식입장 전문)". Naver (בקוריאנית). נבדק ב-23 בנובמבר 2021. {{cite web}}: (עזרה) "Q&A". Twitter. FNC אנטרטיינמנט. 9 במאי 2019. נבדק ב-23 בנובמבר 2021. {{cite web}}: (עזרה) - FNC 新걸그룹 체리블렛, 5월 말 가요계 컴백..5개월만에 새 앨범 체리블렛 새 앨범 수록곡 AOA 지민 곡작업 참여… 훈훈 선후배 체리블렛 (Cherry Bullet) 2nd Single Album LOVE ADVENTURE ‘22일 컴백’ 체리블렛, AR/VR 활용한 독특한 아이돌 콘셉트 ‘눈길' '엠카' 갓세븐·러블리즈 컴백→김재환·AB6IX 데뷔…화려한 라인업 "Gaon im single Album Chart – Week 21, 2019". Gaon Chart (בקוריאנית). נבדק ב-23 בנובמבר 2021. {{cite web}}: (עזרה)
אוקימתא (כתב עת)

אוקימתא (באנגלית: Oqimta) הוא כתב-עת שפיט לחקר ספרות התורה שבעל-פה, שמתפרסם באופן מקוון החל משנת תשע"ג (2013). עורכו הראשון היה פרופ' שמא יהודה פרידמן, חבר האקדמיה ללשון העברית ששימש כפרופסור מן המניין בבית המדרש לרבנים באמריקה ובמחלקה לתלמוד של אוניברסיטת בר-אילן. מגיליון ה (תשע"ט) ואילך, העורכים הראשיים הם פרופ' מיכל בר-אשר סיגל מאוניברסיטת בן-גוריון בנגב וחוקרת תלמוד ישראלית, ופרופ' מולי וידאס מאוניברסיטת פרינסטון בניו ג'רזי, ארצות הברית. מערכת כתב העת הצהירה על קבלת מדיניות עריכה המעודדת חוקרות לפרסם מאמרים, במטרה להתמודד עם החוסר בשוויון מגדרי בתחום. כתב העת מתפרסם באופן מקוון במרשתת, ללא צורך בהרשמה או בתשלום. כתב העת מופיע ברשימת כתבי העת האקדמיים של המועצה להשכלה גבוהה בישראל. אתר האינטרנט הרשמי של אוקימתא אוקימתא, ברשת החברתית פייסבוק מידע על אוקימתא בקטלוג הספרייה הלאומית הודעה בדף הפייסבוק של אוקימתא רשימת הפרסומים האקדמיים במפתח חיפה, 2021.
ביל וורנר

ביל וורנר הוא שם העט של ביל פרנץ' (נולד ב-1941), חוקר וסופר אמריקאי, חוקר ומבקר אסלאם, מייסד המרכז לחקר האסלאם הפוליטי הבינלאומי (CSPI). ופרופסור לפיזיקה. וורנר רואה באסלאם אידאולוגיה פוליטית טוטליטרית הדורשת כניעה מוחלטת. וורנר מגדיר את האסלאם הפוליטי כחלק מהדוקטרינה האסלאמית לגבי העולם הלא-מוסלמי. ב-1968 וורנר סיים את לימודיו באוניברסיטת צפון קרוליינה, וקיבל דוקטורט בפיזיקה ומתמטיקה. שימש כפרופסור לפיזיקה באוניברסיטת טנסי. ב-2006 הקים את המרכז לחקר האסלאם הפוליטי הבינלאומי (CSPI), כדי לחקור את הפוליטיקה של האידאולוגיה של האסלאם והשלכותיה על החברה המערבית. ב-2013, הקים את CSPI International (CSPII), ארגון מתנדבים ללא מטרות רווח, שבסיסו בברנו, צ'כיה, עם שלוחות ברחבי העולם. וורנר הוא מחברם של 15 ספרים, כולל רב המכר "חוקי השריעה ללא-מוסלמים", שהתפרסם ב-20 שפות. Warner, Bill (2015). Sharia Law for Non-Muslims. Centre for the Study of Political Islam. ISBN 978-0-9795794-8-6. Warner, Bill (2016). The Hadith. Center for the Study of Political Islam. ISBN 978-1-936659-01-2. Warner, Bill (2016). A Two-Hour Koran. Center for the Study of Political Islam. ISBN 978-1-936659-02-9. Warner, Bill (2016). The Life of Mohammed. Center for the Study of Political Islam. ISBN 978-1-936659-06-7. וורנר, ביל (2019). מודדים את מוחמד. המרכז לחקר האסלאם הפוליטי.ISBN 978-1-936659-38-8ISBN 978-1-936659-38-8. מדיה וקבצים בנושא ביל וורנר בוויקישיתוף אתר האינטרנט הרשמי של ביל וורנר ביל וורנר, ברשת החברתית אקס (טוויטר) The 1,400 year secret of Islamic Jihad and the Dark Ages - Dr. Bill Warner, באתר youtube. Steinback, Robert. "THE ANTI-MUSLIM INNER CIRCLE". splc.org. Southern Poverty Law Center. נבדק ב-12 בפברואר 2018. {{cite web}}: (עזרה) Campbell, Kay (2012-08-27). "Anti-Islam writer Bill Warner warns of political Islam". al (באנגלית). נבדק ב-2021-11-18. Iqbal, Zafar (2019). Islamophobia: History, Context and Deconstruction (באנגלית). SAGE Publishing India. p. 199. ISBN 978-93-5328-697-2. נבדק ב-27 ביוני 2020. {{cite book}}: (עזרה) "Dr. Bill Warner - Author, Speaker, and Teacher on the History of Political Islam". drbillwarner.com. נבדק ב-27 ביוני 2020. {{cite web}}: (עזרה) Bill Warner – Audio Books, Best Sellers, Author Bio | Audible.com. (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ביל וורנר".
התפתחות שיא העולם במשחה ל-50 מטר חופשי

התפתחות שיא העולם במשחה ל-50 מטר חופשי, הן התוצאות הטובות ביותר במשחה זה שנקבעו ברחבי העולם ומוכרות על ידי פדרציית השחייה הבינלאומית (FINA). ישנה הפרדה בין השיאים במשחה זה לנשים ולגברים וכן לבריכה אולימפית (50 מטר) ולבריכת 25 מטר. להלן רשימה של התפתחות שיא העולם מאז שיא העולם המוכר הראשון.